Simona Halep a primit un verdict favorabil din partea Tribunalului de Arbitraj Sportiv de Lausanne. Suspendarea primită de tenismenă a fost redusă de la 4 ani la 9 luni.
Nadia Comăneci a publicat pe rețelele de socializare un mesaj pentru Simona Halep, imediat după ce sportiva a aflat că poate să revină pe terenul de tenis.
"Era și timpul! Simona Halep se poate întoarce pe teren după ce suspendarea de 4 ani a fost redusă. Abia aștept să o revăd pe teren", a scris Nadia Comăneci.
Elisabeta Lipă s-a arătat extrem de fericită pentru verdictul primit de Simona Halep și așteaptă să o urmărească din nou într-un meci oficial pe sportivă.
"Sunt extrem de bucuroasă de această veste. Mă bucur nespus că a reuşit şi şi-a demonstrat nevinovăţia după atâta timp. Acum să vedem cum îi dau ei tot stresul şi toată energia pe care şi-a consumat-o de la începutul acestui caz.
Este clar o victorie uriaşă a Simonei Halep şi a sportului românesc. Dar în primul rând a ei, pentru că ea a fost cea care a trecut prin această luptă. E mare lucru să duci o asemenea luptă şi să o câştigi.
De abia aştept să o văd din nou pe terenul de tenis, ca toţi românii de altfel. Pentru că e clar că ea de mâine poate să joace din nou tenis dacă noua sancţiune este de 9 luni.
Ea e suspendată de mult timp, de doi ani şi ceva cred. Au trecut cele 9 luni. Deci aşteptăm să o vedem din nou pe teren şi să redevină acea Simona Halep pe care o ştim toţi", de declarat Elisabeta Lipă pentru Agerpres.